Document ID: 32007R0703

KOMISIJOS REGLAMENTAS (EB) Nr. 703/2007
2007 m. birželio 21 d.
iš dalies keičiantis Tarybos reglamento (EEB) Nr. 2377/90, nustatančio veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje, I priedą dėl dihidrostreptomicino ir streptomicino
(Tekstas svarbus EEE)
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1990 m. birželio 26 d. Tarybos reglamentą (EEB) Nr. 2377/90, nustatantį veterinarinių vaistų likučių gyvūninės kilmės maisto produktuose didžiausių kiekių nustatymo tvarką Bendrijoje (1), ypač į jo 2 straipsnį,
atsižvelgdama į Veterinarinių vaistų komiteto suformuluotą Europos vaistų vertinimo agentūros nuomonę,
kadangi:
(1)
Visas farmakologiškai aktyvias medžiagas, Bendrijoje naudojamas veterinariniuose vaistuose maistui skirtiems gyvūnams, reikėtų įvertinti pagal Reglamentą (EEB) Nr. 2377/90
(2)
Dihidrostreptomicinas įtrauktas į Reglamento (EEB) Nr. 2377/90 I priedą atrajotojų raumenims, riebalams, kepenims, inkstams ir pienui bei kiaulių raumenims, odai, riebalams, kepenims ir inkstams. Išnagrinėjus paraišką dėl dihidrostreptomicino įrašo išplėtimo triušiams, laikoma tikslinga pakeisti dihidrostreptomicino įrašą ir įtraukti triušius.
(3)
Streptomicinas įtrauktas į Reglamento (EEB) Nr. 2377/90 I priedą galvijų ir avių raumenims, riebalams, kepenims, inkstams ir pienui bei kiaulių raumenims, odai, riebalams, kepenims ir inkstams. Išnagrinėjus paraišką dėl dihidrostreptomicino įrašo išplėtimo triušiams ir atsižvelgiant į tai, kad minėtų medžiagų saugumo vertinimas dėl jų cheminės struktūros ir biologinio aktyvumo panašumo iš pat pradžių atliktas abiem kartu, taip pat laikoma tikslinga streptomicino įrašą pakeisti ir įtraukti triušių raumenims, riebalams, kepenims ir inkstams. Taip pat laikoma tikslinga įrašą dėl streptomicino galvijams ir avims pakeisti nauju įrašu visų atrajotojų raumenims, riebalams, kepenims, inkstams ir pienui.
(4)
Todėl Reglamentą (EEB) Nr. 2377/90 reikėtų atitinkamai iš dalies pakeisti.
(5)
Siekiant atsižvelgti į šio reglamento nuostatas, prieš pradedant jį taikyti turėtų būti nustatytas pakankamos trukmės laikotarpis, kad valstybės narės galėtų pagal šį reglamentą pakoreguoti, jeigu reikia, visus pagal 2001 m. lapkričio 6 d. Europos Parlamento ir Tarybos direktyvą 2001/82/EB dėl Bendrijos kodekso, reglamentuojančio veterinarinius vaistus (2), išduotus leidimus teikti į rinką atitinkamus veterinarinius vaistus.
(6)
Šiame reglamente numatytos priemonės atitinka Veterinarinių vaistų nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2377/90 I priedas keičiamas pagal šio reglamento priedą.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje dienos.
Jis taikomas nuo 2007 m. rugpjūčio 21 d.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2007 m. birželio 21 d.

Labels: 0
17
6